नाटू नाटू पर दोस्त के साथ किया जबरदस्त डांस, वीडियो देख फैंस ने की तारीफ
Pakistani Actress Hania Aamir Naatu Naatu Dace Video. पाकिस्तानी एक्ट्रेस हानिया आमिर का एक वीडियो सोशल मीडिया पर सामने आया है, जिसमें वह नाटू-नाटू गाने पर जबरदस्त परफॉर्मेंस देती हुई नजर आईं।
सुपरस्टार राम चरण और जूनियर एनटीआर की फिल्म RRR के गाने ‘नाटू-नाटू’ ने दुनियाभर में धूम मचा रखी है। इस गाने ने न सिर्फ ऑस्कर नॉमिनेशन में जगह बनाई, बल्कि इसने गोल्डन ग्लोब का अवॉर्ड और क्रिटिक्स च्वाइस अवार्ड्स भी अपने नाम किया है। इसी बीच पाकिस्तानी एक्ट्रेस हानिया आमिर का एक वीडियो सोशल मीडिया पर सामने आया है, जिसमें वह नाटू-नाटू गाने पर जबरदस्त परफॉर्मेंस देती हुई नजर आईं।
हानिया आमिर ने वेडिंग सेरेमनी पर किया डांस 
हानिया आमिर अपनी खूबसूरती और एक्टिंग के लिए फैंस के बीच काफी पॉपुलर हैं। इस वीडियो में एक्ट्रेस एक वेडिंग सेरेमनी में दोस्त के साथ RRR के ‘नाटू-नाटू’ गाने पर डांस किया। इस दौरान उन्होंने गोल्डन शरारा सूट के साथ व्हाइट स्नीकर्स पहना हुआ है। उन्होंने शादी में मेहमानों के सामने धमाकेदार डांस कर सबका दिल जीत लिया है।
वीडियो देख फैंस ने की तारीफ
इस वीडियो को सोशल मीडिया पर लोग काफी पसंद कर रहे हैं और इसी के साथ उनके डांस की जमकर तारीफ भी कर रहे हैं। एक यूजर ने कमेंट करते हुए लिखा, 'ओह यह कितना शानदार लग रहा है, वह अपने स्नीकर्स के साथ कितनी कंफर्टेबल हैं और शानदार डांस कर रही हैं'। बता दें कि हानिया का भारतीय फिल्मों से कुछ ज्यादा ही लगाव है, वो अपने इंस्टाग्राम अकाउंट पर अक्सर बॉलीवुड से जुड़ा कुछ न कुछ पोस्ट करती रहती हैं।
